CELEX: 62018TN0242
Language: sk
Date: 2018-04-18 00:00:00
Title: Vec T-242/18: Žaloba podaná 18. apríla 2018 – VV/Komisia

201806150741955322018/C 231/382422018TC23120180702SK01SKINFO_JUDICIAL20180418303121Vec T-242/18: Žaloba podaná 18. apríla 2018 – VV/Komisia
 ---documentbreak--- C2312018SK3010120180418SK0038301312Žaloba podaná 18. apríla 2018 – VV/Komisia
   (Vec T-242/18)2018/C 231/38Jazyk konania: francúzština
      Účastníci konania
   
   
      Žalobca: VV (v zastúpení: F. Moyse, avocat)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
            —
         
         
            zrušil rozhodnutie z 19. júna 2017 a v prípade potreby akt o zamietnutí sťažnosti žalobcu z 18. januára 2018,
         
      
            —
         
         
            uložil žalovanej povinnosť nahradiť trovy konania.
         
      
      Dôvody a hlavné tvrdenia
   
   V rámci predloženej žaloby žalobca navrhuje zrušenie rozhodnutia výberovej komisie verejného výberového konania EPSO/AD/322/16 – Administrátori v oblasti auditu (AD 5/AD 7) (Ú. v. EÚ C 171A, 2016, s. 1), ktorým ho nepripustila do uvedeného verejného výberového konania, keďže nepredložil univerzitný diplom preukazujúci minimálne trojročné štúdium v oblastiach uvedených v oznámení o uvedenom verejnom výberovom konaní.
   Na podporu svojej žaloby žalobca uvádza dva žalobné dôvody.
   
            1.
         
         
            Prvý žalobný dôvod je založený na nedostatku odôvodnenia napadnutého rozhodnutia.
         
      
            2.
         
         
            Druhý žalobný dôvod je založený na nesprávnych posúdeniach, ktorých sa dopustila výberová komisia verejného výberového konania pri hodnotení informácií uvedených v prihláške žalobcu. Výberová komisia porušila oznámenie o verejnom výberovom konaní, keď sa domnievala, že žalobca nemá vzdelanie zodpovedajúce minimálne trojročnému ukončenému vysokoškolskému štúdiu osvedčené diplomom, ktoré je nevyhnutné na účasť na verejnom výberovom konaní.